Diari Oficial de la Generalitat Valenciana


Sumari del DOGV 3149, del 24-12-1997 (1997/12399)

RESOLUCIÓ de 27 de novembre de 1997, del director general de Salut Pública, per la qual es crea l'acreditació distintiva Excel·lència en higiene de cuines.
-----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/1997/11/27/(1)/dof/vci/html**

### Dades del document

Número de DOGV
:   3149

Data del DOGV
:   24-12-1997

Secció del DOGV
:   DISPOSICIONS GENERALS

Número del document
:   1997/12968


Data del document
:   27-11-1997

Organisme emissor
:   Conselleria de Sanitat

Tipus de document
:   Resolució

Anàlisi jurídica

4148 RESOLUCIÓ de 27 de novembre de 1997, del director general de Salut Pública, per la qual es crea l'acreditació distintiva ?Excel·lència en higiene de cuines?. [97/X12657]
  
La protecció de salut de la població mitjançant la prevenció de riscos que deriven del consum d'aliments és una tasca primordial en l'àmbit de la salut pública.
  
Es consideren, per tant, objectius bàsics de la Conselleria de Sanitat, desenvolupats a través de la Direcció General de Salut Pública, a l'empara de l'article 20 del Decret 33/97, pel qual s'aprova el Reglament Orgànic i Funcional de la Conselleria de Sanitat; la disminució de la incidència de brots d'infecció i intoxicació alimentària i la millora de les condicions higienicosanitàries dels establiments alimentaris.
  
A aquesta finalitat responia el disseny i l'aplicació a la Marina Baixa d'un programa pilot de control sanitari de cuines d'hotels, per part del Centre de Salut Pública de Benidorm en col·laboració amb l'Associació Empresarial Hostalera de Benidorm i la Comarca (HOSBEC), com a representants de la patronal del sector, donat l'elevat nombre d'establiments existents a la comarca.
  
Aquest programa iniciat en l'any 1995 s'emmarca en les directrius emanades de la Directiva Comunitària 93/43/CEE, transposada a l'ordenament jurídic intern mitjançant el RD 2.207/95, pel qual s'estableixen les normes generals d'higiene dels productes alimentaris, i culmina amb la concessió d'una acreditació distintiva a aquells establiments hotelers que complisquen els requisits establits en el programa.
  
Aquesta iniciativa, susceptible d'una progressiva ampliació a altres àrees de salut de la Comunitat Valenciana, que disposen d'una gran oferta hotelera, es justifica davant la dificultat que presenta l'aplicació per part de les empreses del sector de les activitats d'autocontrol i del principi d'autoresponsabilitat recollits en el RD 2.207/95, donada la multitud de processos de producció d'aliments que s'efectuen i la seua difícil protocol·lització.
  
A l'efecte de fixar el règim jurídic a què queda subjecta tal acreditació es dicta la següent resolució:
  
Primer
  
La creació de l'acreditació distintiva ?Excel·lència en higiene de cuines?, expedida per la Direcció General de Salut Pública i constituïda per un certificat i un logotip com a suport gràfic, segons que es disposa en l'annex I.
  
Segon. Àmbit
  
Podran acollir-se a l'acreditació els establiments hotelers situats a la comarca de la Marina Baixa que complisquen els requisits establits en l'annex II i que es troben autoritzats degudament per l'Agència Valenciana de Turisme.
  
Tercer. Procediment
  
Sol·licitud. Els titulars dels establiments interessats hauran de sol·licitar l'acreditació distintiva mitjançant un escrit dirigit al director general de Salut Pública de la Conselleria de Sanitat que es presentarà en el Centre de Salut Pública de Benidorm, en l'any anterior al qual s'efectue la seua concessió.
  
Resolució. El director general de Salut Pública concedirà anualment l'acreditació als titulars d'aquells establiments que hagen superat les auditories efectuades per l'administració sanitària.
  
Quart. Vigència i revocació.
  
L'acreditació distintiva tindrà una duració anual i serà renovada per períodes iguals. No caldrà demanar-la novament si els establiments ja en tenen i encara perduren les condicions exigides que faculten la seua obtenció, amb la comprovació prèvia per l'autoritat sanitària.
  
L'acreditació podrà ser revocada en el moment en què es comprove per l'autoritat sanitària que l'establiment titular no s'ajusta a aquesta resolució. En aquest supòsit en queda automàticament prohibida qualsevol difusió pública o ús.
  
La retirada de l'acreditació no té caràcter sancionador i s'entén sense perjudici de la responsabilitat administrativa que es puga exigir per la vulneració de la normativa tecnicosanitària aplicable, segons que disposa la Llei 14/86, General de Sanitat.
  
Es podran exigir igualment les responsabilitats derivades de l'ús i aprofitament que, si s'escau, poguera adoptar l'administració pública, comportarà la suspensió automàtica de l'acreditació distintiva, que recuperarà la seua vigència una vegada s'alce l'ordre de clausura i sempre després de la conformitat de l'autoritat sanitària.
  
Cinquè
  
Aquesta resolució vigirà l'endemà de ser publicada en el Diari Oficial de la Generalitat Valenciana.
  
València, 27 de novembre de 1997.- El director general de Salut Pública: Francisco J. Bueno Cañigral.
  
Annex I
  
Annex II
  
Requisits per a l'obtenció de l'acreditació
  
Els establiments que vulguen tenir l'acreditació compliran les exigències següents:
  
1. Els establiments compliran amb caràcter general la normativa tecnicosanitària aplicable.
  
2. Els diferents locals i zones de cuina tindran una capacitat adequada al volum de menjars elaborats i la seua distribució i disseny seguirà els principis de ?marxa avant- i separació zona bruta/zona neta, de manera que el procés de producció dels menjars s'efectue sense interrupció i sense risc de contaminació.
  
3. Durant el procés de producció de menjars, des de la recepció de matèries primeres fins l'exposició prèvia al seu consum, es garantirà el compliment de les condicions tèrmiques establides en la legislació vigent mitjançant equips, instal·lacions i locals apropiats que inclouran una dependència climatitzada que mantinga una temperatura ambiental no superior als 18(C per a la manipulació dels aliments que impliquen un risc sanitari major.
  
4. Totes les instal·lacions, equips i locals reflectits en el punt anterior estaran proveïts de termòmetre.
  
5. Les empreses hauran de fer com a mínim les activitats d'autocontrol següent:
  
Examen de la documentació, l'etiquetatge i les condicions de les matèries primeres que es reben.
  
Lectura i registre documental diari de les temperatures reflectides en el punt 4t d'aquest annex.
  
Aplicació d'un programa de desinsectació i desratització per una empresa autoritzada i avaluació de la seua efectivitat.
  
Execució d'un pla de neteja i desinfecció de les distintes zones, instal·lacions i equips de la cuina i locals complementaris.
  
Revisió periòdica per una empresa especialitzada del funcionament de la màquina escuradora.
  
Presa de mostres de superfícies, utensilis i aliments per fer-ne una anàlisi microbiològica per mitjà d'un laboratori especialitzat.
  
Compliment per part del personal manipulador d'aliments de les bones pràctiques d'higiene i bones pràctiques de manipulació que determine l'autoritat sanitària.
  
Altres activitats d'autocontrol que determine l'autoritat sanitària.
  
6. En l'establiment hi haurà a disposició de l'autoritat sanitària la documentació mínima següent:
  
Llista de proveïdors autoritzats.
  
Registre de controls en la recepció d'aliments.
  
Registre escrit de la lectura de temperatures.
  
Certificació de l'empresa que efectue el programa de desinsectació i desratització en el qual s'especifique la data d'aplicació, els productes i els procediments usats, els plànols de distribució de l'enceball enverinat, la memòria d'incidències i la firma del tècnic responsable.
  
Pla de neteja que reculla: el personal responsable, el procés i la periodicitat de la neteja i el procediment de desinfecció de les zones, instal·lacions i equips de la cuina i locals complementaris.
  
Resultat de la revisió del funcionament de la màquina escuradora amb una descripció de les operacions efectuades.
  
Resultat de les anàlisis microbiològiques i memòria de les recomanacions del laboratori.
  
Altres documents que determine l'autoritat sanitària.
  
7. En la cuina de l'establiment hi haurà un responsable que vetlarà pel compliment del que disposen els punts 5 i 6, i l'aplicació de les mesures necessàries quan es detecten irregularitats.
  
8. La direcció de l'establiment arbitrarà les mesures necessàries que garantisquen els requisits continguts en aquesta resolució.
  
II. AUTORITATS I PERSONAL
  
a) PLANTILLES ORGÀNIQUES
  
I RELACIONS DE LLOCS DE TREBALL
  
1. Generalitat Valenciana
  
Conselleria de Presidència


Còpia Permalink ELI